চার. এর মধ্যে জামায়াতে ইসলামীর তাত্ত্বিক নেতা গোলাম আযম একটি প্রচারপুস্তিকা বের করেছেন, যার শিরোনাম, ‘শেখ মুজিবুর রহমান কোনো বেসামরিক ব্যক্তিকে যুদ্ধাপরাধীর তালিকাভুক্ত করেননি, তা হলে ৩৭ বছর পর এ ইস্যু নিয়ে মাতামাতির আসল গরজ কী?’ এতে তিনি বাংলাদেশের মুক্তিযুদ্ধকে কাশ্মীরের স্বাধীনতাযুদ্ধের সঙ্গে তুলনা করে লিখেছেন, সেনাবাহিনীর লোকই যুদ্ধাপরাধী বলে গণ্য। বেসামরিক লোককে যুদ্ধাপরাধী বলা হয় না এবং ভারতীয় আধিপত্যবাদের ভয় থেকে যারা তখন স্বাধীনতা যুদ্ধের বিরোধিতা করেছে তাদের যুদ্ধাপরাধী বা স্বাধীনতাবিরোধী বলা যৌক্তিক নয়।’